open-index/open-wikipedia-markdown huggingface dataset:
Maggia (elv)

**Maggia** er en elv i den sveitsiske kantonen Ticino. 

Maggias kilde er sjøen Lago del Narèt og noen småsjøer ved Passo del Narèt. Den renner  sørvestlig gjennom dalførene Val Sambuco, Val Lavizzara og Valle Maggia før den munner ut i Maggioresjøen i et delta mellom Ascona og byen Locarno. Videre mot Middelhavet løper den sammen med elvene Ticino og Po.

Maggia er en grunn elv med mye store rullesteiner. Men ved Ponte Brolla, ca 4 km fra munningen, har elva skåret seg ned i berggrunnen og lagd dype gjel og kulper. Elvas kilder er utbygget med flere oppdemmede sjøer for generering av vannkraft (Maggia vannkraftverk). Når magasinene til tider blir tømt, eller ved kraftig regnvær, kan vannstanden i elva stige meget raskt.

Ved elva ligger tettstedet Maggia, som den har fått navn etter.

## Eksterne lenker
* 
*
Star Wars: Republic Commando

***Star Wars: Republic Commando*** er et Star Wars basert videospill utviklet og utgitt av LucasArts. På Xbox ble spillet utgitt den 17. februar 2005, Microsoft Windows den 1. mars 2005 og på mobiltelefon ble det utgitt i august 2005. Spillet ble utgitt under navnet ***Star Wars Republic Commando: Order 66*** på mobiltelefon.

## Gameplay
Spilleren har rollen som *Boss (kodnummer 38)*, leder for Delta Squad, en elitetropp av klonesoldater som består av medlemmene *Scorch (62)*, *Sev (07)* og *Fixer (40)*. I løpet av introen får man oppleve treningen på hjemplaneten Kamino og møte med Delta Squad-medlemmene for første gang. Det første oppdraget utspiller seg på planeten Geonosis under krigføringen som blir skildret i filmen *[[Star Wars Episode II: Klonene angriper]]*. Deretter følger et rekognoseringsoppdrag på et av republikkens skip som går under navnet *Prosecutor*. Det siste oppdraget er på Kashyyyk der hensikten er å redde wookiene fra invasjonsstyrkene til Confederacy of Independent Systems.

## Mottagelse

*Star Wars: Republic Commando* mottok for det meste positive anmeldelser. Spillet blir ofte betraktet som å være et av de Star Wars-spillene som gir den beste Star Wars-opplevelsen, til tross for mangelen på jedier. Klagene blir som oftest rettet mot den korte historiemodusen og den begrensede flerspillermodusen. Nettsidene GameRankings og Metacritic ga henholdsvis spillet 80,35% og 78/100 for Xbox-versjonen og 79,11% and 78/100 for Microsoft Windows-versjonen. Mobilversjonen fikk 74,67% av GameRankings.

## Referanser


## Eksterne lenker
* part 1, part 2, part 3 og part 4
Lantmanna- och borgarpartiet

**Lantmanna- och borgarpartiet**, ofte kalt **andrakammarhögern**, var et konservativt politisk parti i Sveriges riksdags andrekammer fra 1912 til 1934.

Partiet ble dannet ved en sammenslutning av Lantmannapartiet og Nationella framstegspartiet. Lantmanna- och borgarpartiet ble først ledet av gårdbruker Carl Persson i Stallerhult. Fra 1913 ble det ledet av tidligere statsminister Arvid Lindman, unntatt halve 1917, da sukkerbruksdirektør Hans Andersson i Skivarp var partileder. Partiet samarbeidet nært med Nationella partiet i førstekammeret, «förstakammarhögern», og riksorganisasjonen Allmänna valmansförbundet. Lindman, Carl Swartz og Ernst Trygger var Sveriges statsministre i 1920-årene. I 1935 slo riksdagsgruppene og riksorganisasjonen seg sammen til Högern, fra 1969 kalt Moderaterna.

## Litteratur
*
*

## Referanser
Frisinnade folkpartiet

**Frisinnade folkpartiet** var et svensk politisk parti fra 1924 til 1935. Partiet ble stiftet på grunn av at Liberala samlingspartiet ble splittet over spørsmålet om alkoholforbud, hvor forbudsmotstanderne stiftet Liberala riksdagspartiet.

## Partiledere
* 1924–1932: Carl Gustaf Ekman 
* 1932–1935: Felix Hamrin

## Referanser
Sylvi Jane Husebye

**Marianne Sylvi Jane Husebye** (født 17. juni 1965) er en norsk barnebokforfatter og lokalpolitiker (AP).

Hun har skrevet flere bøker for barn, utgitt på eget forlag - Finnmarksforlaget. Lokalt er hun aktiv både i kulturlivet og politisk, i Hammerfest Arbeiderparti.

## Bibliografi
* *Neiden på 5, 10 eller 60 minutter*, Finnmarksforlaget (2012)
* *Skipsletterne : Sjørøvere på Ishavskysten*, barnebok, Finnmarksforlaget (2013)
* *Jenny Jern ruller verden rundt seg selv*, Finnmarksforlaget (2013)
* *Perlene*, barnebok, Finnmarksforlaget (2015)

## Referanser

## Kilder
* Presentasjon av Sylvi Jane Husebye i Forfatterkatalogen på Forfattersentrums nettsider
Pelle Christensen

**Per «Pelle» Christensen** (1923–1995) var en norsk skuespiller og oversetter.

Han var sønn av Gerda Ring og Halfdan Christensen og bror av Bab Christensen. Christensen hadde sin scenedebut i 1949 på Nationaltheatret. Han arbeidet der til 1958, deretter på Rogaland Teater fra 1958 og Den Nationale Scene fra 1962.

Christensen oversatte også bøker, spesielt fra fransk, av forfattere som Paul Éluard, Michel Tournier og Paul Valéry. Fra 1988 var han medlem av Norsk Språkråd, hvor han representerte Norsk Skuespillerforbund.

## Referanser


## Eksterne lenker
*  Pelle Christensen i Scenewebarkivet
* 
*  Pelle Christensen hos Norsk oversetterleksikon
Finn-Egil Eckblad

**Finn-Egil Eckblad** (født 1923, død 2000) var en norsk mykolog. Han ble dr.philos. i 1968 og ansatt som dosent i botanikk ved Universitetet i Bergen i 1971. Eckblad var 1979–1990 professor ved Universitetet i Oslo. Han har skrevet bøkene *Soppøkologi* (1978), *Soppgeografi* (1981) og *Sopp i Norge før i tiden* (1994).

Han var yngre bror av skuespilleren Edel Eckblad.

## Referanser


## Eksterne lenker
* «Finn-Egil Eckblad» i Store norske leksikon
Astrid Schwab

**Astrid Schwab** (født 18. juni 1907 i Kristiania, nåværende Oslo, død 2. november 1997) var en norsk skuespiller og instruktør. Hun fikk i 1934 sitt kunstneriske gjennombrudd på Ole Bull Teatret i Bergen. Schwab var senere  ansatt ved Den Nationale Scene, bortsett fra et opphold ved Det Nye Teater 1935–1936. Til hennes store roller hørte fremfor alt Inès i Sartres *Stengte dører*, Rebekka West i *Rosmersholm*, moren i *Brand* og *Lavinia* i *Det lykkelige valg*. Blant hennes sikre iscenesettelser var ulike stykker som Shakespeares *En sommernattsdrøm* og Ionescos *Neshornet*.

## Filmografi (i utvalg)
* 1933 – *[[Skjærgårdsflirt]]*

## Referanser


## Eksterne lenker
* 
*  «Astrid Schwab» i Store norske leksikon
Stillehavslekene 1999

**Stillehavslekene 1999** var de ellevte Stillehavslekene. Lekene i 1999 ble arrangert i Guam i perioden 29. mai til 12. juni 1999. Det var andre gangen som Guam arrangerte lekene, første gangen var i 1975. Det var over tre tusen utøvere fra tjueen nasjoner deltok i tjue sporter. Ny-Caledonia ble beste nasjon med 72 gullmedaljer foran Fiji med 33.

## Medaljer

## Deltakende nasjoner
Det var 21 nasjoner/land/lag som deltok i lekene i 1999

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  Vest-Samoa
* 

## Idretter

* Baseball (1)
* Basketball (2)
* Bordtennis (7)
* Boksing (12)
* Bryting (16)
* Friidrett (45)
* Golf (4)
* Harpunfiske (2)
* Judo (6)
* Karate (13)
* Nettball (1)
* Padling (10)
* Rugby (1)
* Sandvolleyball (2)
* Seiling (10)
* Softball (3)
* Svømming (34)
* Taekwondo (11)
* Tennis (7)
* Triatlon (3)
* Vektløfting (45)
* Volleyball (2)

## Eksterne lenker
* Stillehavslekene 1999
Howrah jernbanestasjon

**Howrah jernbanestasjon (Howrah railway station)** er Indias eldste og største jernbanekompleks. Den er en av de fire intercityjernbanestasjoner i Kolkata. De andre er Seada, Shaliar og Kolkata. Stasjonen ligger på vestbredden av Hooghly-elven og forbindes med Kolkata via Howrah-broen. Med sine 23 plattformer har den større kapasitet enn noen annen i India og er også en av de travleste.

## Howrah Express
«Howrah Express» er navnet på en rekke lyntog (60-70 km/t) som går fra ulike steder i landet til Kolkata og knytter Howrah-navnet sammen med navnet på utgangstasjonen f.eks. Ernakulam-Howrah Express, eller Tiruchirappalli - Howrah Superfast Express. Et togsett omfatter vanligvis 16&ndash;22 vogner, hvorav opptil halvparten kan være sovevogner. De ulike vogners plass i togsettet følger et oppsett som er likt i alle Express.

Disse togene har alltid prioritet og kjører med flere vogner med klimaanlegg. De lengste strekningene tilbakelegges på over et døgn. Flere av disse togene har ikke daglige avganger men går to eller tre dager uken. Bhopal-Howrah Express går bare en dag i uken.

## Galleri

Local train.png|Et EMU-tog i 2011.
Howrah Bus Terminus - Howrah Railway Station Area - Howrah 2012-06-04 01303.jpg|Bussterminalen ligger like ved stasjonen.
Indian Rail Double Decker.JPG|To-etasjes tog kommer til Howrah etter prøvetur.
Howrah Railway Station Area - Howrah 2012-06-04 01286.jpg|Utenfor stasjonen.
Old steam loco outside Howrah Junction.jpg|Gammelt damplokomotiv.
Old steam loco details.jpg|Damplokomotivet, detaljer.
Howrah Junction - Welcome.jpg|Avgangshallen.
Howrah Junction - Platformboard.jpg|Velkomstskilt.
Lars Engqvist

**Lars Fredrik Engqvist** (født 1945) er en svensk sosialdemokratisk politiker og avismann . Han var statsråd i  Göran Perssons regjering i perioden 1998 til 2004, hvorav 1. juni–1. oktober 2004 som visestatsminister. Engqvist var innvalgt i Riksdagen i mandatperioden 2002–2006.
Helene Petersson møtte i hans sted som statsråderstatter inntil han frasa seg sitt oppdrag fra 1. oktober 2004.

Fra 1. oktober 2004 til 31. juli 2010 var Engqvist landshøvding i Jönköpings län og fra mars 2005 til 2011 var han styreleder i Sveriges Television. 

Hans statsrådsposter utenom visestatsminister var kommun- och bostadsminister, integrationsminister og socialminister.

## Referanser

 



## Eksterne lenker
* 
*
Breisjøen (Alvdal)

**Breisjøen** er en innsjø midt i Sølndalen like vest for Storsølnkletten i Alvdal kommune. Innsjøen er stedvis nesten avsnørt av trange sund, som deler sjøen i Nordsjøen, Midtsjøen og Sørfjorden. Vannet dreneres mot nordøst via Sølna til Folla og Glomma ved Alvdal.

Innsjøen er relativt grunn, og den tungt oppløselige berggrunnen gjør innsjøen næringsfattig (oligotrof). Likevel er det er god bestand av ørret og røye i innsjøen. Ørret er dominerende i de nordlige, grunne delene, mens røye dominerer i den dypere Sørfjorden.

## Referanser
Where to Invade Next

***Where to Invade Next*** er en amerikansk dokumentarfilm fra 2015 regissert av Michael Moore. I denne dokumentaren sammenligner Moore det amerikanske samfunnet med det europeiske for å finne ut hva USA kan lære av dem. Fokuset er på det sosiale og det økonomiske. Moore undersøker blant annet straffelovgivningen i Norge og banksystemet på Island. Dette var hans første dokumentar siden 2009, dag han lanserte **.

Filmen ble jevn over godt mottatt av anmelderne og har fått 77 % på Rotten Tomatoes og 63 % på Metacritic.

## Handling
I filmen besøker Michael Moore en rekke andre land, og undersøker forskjellige aspekter ved deres samfunn og politikk som han foreslår burde innføres i USA. Han besøker Italia, Frankrike, Finland, Slovenia, Tyskland, Portugal, Norge, Tunisia og Island. Områdene som dekkes er blant annet fagforeninger, skole-lunsjer, tidlig utdannelse, høyere utdannelse, arbeidsinkludering, avkriminaliserte rusmiddel og kvinners inkludering og rolle i samfunnet. 

I Italia har arbeiderne flere rettigheter enn amerikanske arbeidere. De får også betalt ferie, lengre lunsj-pauser på jobb, og betalt foreldrepermisjon når de føder barn. I Frankrike blir det tatt opp hva slags mat studentene får på skolen, og seksualundervisning. I Finland får elevene nesten ingen lekser, eller ingen standardisert testing. I Slovenia er høyere utdannelse nesten gratis, i omsetning til USA.

I Portugal tar Michael Moore for seg narkotika-politikk, universell helsehjelp, og avskaffelse av dødsstraff. I Norge snakker de om det humane fengselssystem, og besøker Bastøy fengsel med minimumssikkerhet for de innsatte, og Halden fengsel med maksimalt sikkerhet - samt hvordan Norge svarte på Massedrapet på Utøya i 2011. I Tunisia diskuterer de kvinners rettigheter, tilgang til abort, og utformingen av den tunisiske grunnloven fra 2014.

## Referanser


## Eksterne lenker
* 
*
6. divisjon fotball for menn 2015

**[[6. divisjon fotball for menn]] 2015** var det sjuende nivået i norsk fotball 2015.

## Avdelingene

### [[Østfold Fotballkrets]] I

### [[Østfold Fotballkrets]] II

### [[Akershus Fotballkrets]]

### [[Oslo Fotballkrets]] I

### [[Oslo Fotballkrets]] II

### [[Oslo Fotballkrets]] III

### [[Buskerud Fotballkrets]] I

### [[Vestfold Fotballkrets]]

### [[Telemark Fotballkrets]]

### [[Agder Fotballkrets]] I

### [[Agder Fotballkrets]] II

### [[Agder Fotballkrets]] III

### [[Rogaland Fotballkrets]] I

### [[Rogaland Fotballkrets]] II

### [[Rogaland Fotballkrets]] III

### [[Hordaland Fotballkrets]] I

### [[Hordaland Fotballkrets]] II

### [[Hordaland Fotballkrets]] III

### [[Hordaland Fotballkrets]] IV

### [[Sogn og Fjordane Fotballkrets]] I

### [[Sogn og Fjordane Fotballkrets]] II

### [[Sunnmøre Fotballkrets]] I

### [[Sunnmøre Fotballkrets]] II

### [[Sunnmøre Fotballkrets]] III

### [[Nordmøre og Romsdal Fotballkrets]] I

### [[Nordmøre og Romsdal Fotballkrets]] II

### [[Trøndelag Fotballkrets]] I

### [[Trøndelag Fotballkrets]] II

### [[Trøndelag Fotballkrets]] III

### [[Trøndelag Fotballkrets]] IV

### [[Trøndelag Fotballkrets]] V

### [[Trøndelag Fotballkrets]] VI

### [[Troms Fotballkrets]] I

### [[Troms Fotballkrets]] II

## Kvalifisering til [[5. divisjon fotball for menn 2016|5. divisjon 2016]]
Regelrådet

**Regelrådet** er et norsk rådgivende forvaltningsorgan som skal kontrollere statlige utredninger og sikre bedre etterlevelse av utredningsinstruksen. Målet med rådet er hindre at nye lover og regler blir mer tyngende for norske bedrifter enn det som er nødvendig. Rådet er underlagt Nærings- og fiskeridepartementet og ble opprettet i 2015. Det har kontorer på Hønefoss.

Regelrådet skal undersøke om nye foreslåtte regler har konsekvenser for næringslivet, og ta stilling til om konsekvensene er tilstrekkelig utredet. Uttalelsene fra rådet blir offentliggjort.

## Sammensetning
Per juni 2025 har rådet følgende medlemmer: 

* Gry Agnete Alsos, professor og dekan ved Handelshøgskolen Nord
* Just Hjalmar Johansen, daglig leder i Johansen Consult AS
* Bjørn Sørgård, advokat og partner i Advokatfirmaet Haavind AS
* Malin Arve, professor ved Institutt for foretaksøkonomi og prorektor for forskning ved Norges handelshøyskole (NHH)
* Christine Lundberg Larsen, leder i Amesto footprint, tidligere administrerende direktør i Regnskap Norge
* Finn Arnesen, professor ved nordisk institutt for sjørett ved Universitetet i Oslo

## Referanser


## Eksterne lenker
* regelradet.no
Kolbjørn Brenda

**Kolbjørn Brenda** (født	9. mars 1914 i Elverum, død 15. januar 1988) var en norsk skuespiller. 

Han debuterte i 1936 på Søilen Teater i Oslo og var ansatt der til 1939. Brenda opptrådte i åtte år på Falkbergets Teater, to år på Rogaland Teater og var fra 1951 med sin kunstneriske allsidighet en sentral personlighet i Riksteatrets ensemble. Han spilte blant annet Jeppe i *[[Erasmus Montanus]]*, syv roller i *[[Peer Gynt]]* i samme forestilling og dr. Onsø i Nils Kjærs *Det lykkelige valg*. Brendas avskjedsrolle var snekker Engstrand i *[[Gengangere]]*. I 1930-årene var han aktiv i norsk film, særlig i Olav Dalgards filmer. I filmen *[[To levende og en død (film fra 1937)|To levende og en død]]* (1937) spilte Brenda én av postfunksjonærene. I 1975 hadde han hovedrollen i *[[Streik!]]*.

Kolbjørn Brenda fikk i 1985 Kongens fortjenstmedalje i gull for sin innsats i norsk kulturliv.

Han hadde også Statens Kunstnerstipend fram til sin død.

## Referanser


## Eksterne lenker
* 
*  «Kolbjørn Brenda» i Store norske leksikon
Min (fornavn)

**Min** (kinesisk: 敏, koreansk: 敏 eller 民) er et asiatisk fornavn for begge kjønn.

## Etymologi
*Min* kan bety «rask», «smart» (kinesisk og koreansk: 敏) eller «folk» (koreansk: 民).

## Utbredelse
*Min* er et vanlig kvinnenavn blant annet i Kina og Myanmar.

|}

*Min* er et vanlig mannsnavn blant annet i Myanmar og Nord-Korea.

|}

## Kjente personer med navnet
Personene i listene er ordnet kronologisk etter fødselsår.
### Kvinner
*Wang Min (født 1980), kinesisk håndballspiller
*Gao Min (født 1982), kinesisk syklist
*Lee Min-hye (født 1985), sørkoreansk syklist
*Oh Min-ji (født 1985), sørkoreansk skøyteløper
*Kim Min-jung (født 1986), sørkoreansk badmintonspiller
*Zhu Min (født 1988), kinesisk fekter 
*Kwak Min-jung (født 1994), sørkoreansk kunstløper

### Menn
*Ji Hun-min (født 1984), sørkoreansk vektløfter

## Referanser


## Eksterne lenker
Aril Martinsen

**Aril Martinsen** (1944–2025) var en norsk skuespiller, dramatiker og regissør.  

Han vokste opp på Tøyen i Oslo. Den første teaterforestilling som han medvirket i, var *Prosessen* av Franz Kafka ved Det Norske Teatret hvor han arbeidet 1969–1973. Deretter arbeidet han frilans ved Trøndelag Teater, Riksteatret, Oslo Nye Teater, Teater Ibsen, Rogaland Teater og ved Den Nationale Scene fra 2001. Han spilte blant annet roller som Claudius i *[[Hamlet]]*, Pozzi i *[[Mens vi venter på Godot]]*, Thygesen i *[[Geografi og kjærlighet]]*, Jossi i *Brødrene Løvehjerte*, overlærer Arnholm i *[[Fruen fra havet]]*, Dovregubben i *[[Peer Gynt]]* og Harold i musikalen *I blanke messingen*. 

Martinsen spilte i rundt 105 teaterproduksjoner og medvirket også i en rekke musikaler og i flere film- og TV-roller. Han dramatiserte flere fortellinger av Tove Jansson, blant annet *Mummitrollet og Trollmannens hatt*. 

## Referanser


## Eksterne lenker
* 
*
Aske (Fjernsynsteatret)

***Aske*** er et norsk fjernsynsspill, skrevet og regissert av Sverre Udnæs. Det ble sendt i *[[Fjernsynsteatret]]* 27. mars 1973.

## Handling
Det middelaldrende ekteparet *Daniel* og *Cecilie* bor alene i sitt store hus. Deres sønn, som er jazzmusiker, har brutt ut av foreldrenes miljø og forlatt hjemmet. De vet ikke om han er død eller i live. Mens *Cecilie* er alene i huset trenger tre unge mennesker og en eldre mann seg inn. De er venner av sønnen. Filmen viser konfliktene som oppstår mellom *Cecilie* (og senere *Daniel*) og inntrengerne. Det er en mangesidig konflikt.

## Rolleliste
*Wenche Foss- *Cecilie*
*Jørn Ording - *Daniel*
*Svein Scharffenberg - *Jo*
*Per Jansen - *Allan*
*Anne Marit Jacobsen - *Stella*
*Lars Nordrum - *Benny*

## Referanser


## Eksterne lenker
*
Jing (navn)

**Jing** (kinesisk 精, 晶, 京 eller 静) er et asiatisk kvinnenavn. Det er også brukt som mannsnavn.

## Etymologi
Kvinnenavnet *Jing* betyr «perfekt» (kinesisk: 精), «krystall» (kinesisk: 晶) eller «hovedstad» (kinesisk: 京).

Mannsnavnet *Jing* betyr «ren».

## Utbredelse
Kvinnenavnet *Jing* (静) er svært vanlig i Kina. Formene *Jing* (婧), *Jing* (靖) og *Jing Jing* (静静) er også utbredte. Navnet brukes ellers i mange asiatiske land.

|}

Mannsnavnet *Jing* brukes i Malaysia og Kina, men er nokså sjeldent.

|}

## Kjente personer med navnet
Personene i listen er ordnet kronologisk etter fødselsår.
### Kvinner
*Yu Jing (født 1985), kinesisk skøyteløper
*Wang Jing (født 1988), kinesisk friidrettsutøver
*Zhao Jing (født 1990), kinesisk svømmer
*Jing Wang, amerikansk professor
### Menn
*Li Jing (født 1970), kinesisk turner

## Referanser


## Eksterne lenker
Star Wars: Rogue Squadron

***Star Wars: Rogue Squadron*** (kjent som ***Star Wars: Rogue Squadron 3D*** på datamaskin) er et arkade-actionspill utviklet av Factor 5 og LucasArts. Det var det første av tre spill i *Rogue Squadron serien* og ble utgitt av LucasArts og Nintendo. Det ble frigitt på både Microsoft Windows og Nintendo 64 i desember 1998. *Rogue Squadron* var en av de første spillene på Nintendo 64 som kunne spilles på 640 × 480 skjermoppløsning, fremfor standarden på 320 × 240.

Handlingen foregår i det fiktive Star Wars universet og er inspirert av tegneseriene *Star Wars: X-wing Rogue Squadron*. I hovedsak tar handlingen sted mellom *[[Star Wars Episode IV: Et nytt håp]]* og *[[Imperiet slår tilbake]]*. Spilleren styrer Luke Skywalker kommandør over  X-wing pilotene kjent som Rogue Squadron. Skywalker og Rogue Squadron kjemper mot det galaktiske imperiet i 16 oppdrag på flere forskjellige planeter.

Salget av spillet overgikk forventningene og ved august 1999 hadde det blitt solgt over 1 million eksemplarer. *Rogue Squadron* sinn suksess var ikke forutsett av spillprodusent Julian Eggebrecht, som sa at spillet "about 100 times better than anybody expected". Nintendo 64 solgte over 1 million eksemplarer i USA og over 44 000 i Japan. Spillet fikk to etterfølgere på Nintendo GameCube - *[[Star Wars Rogue Squadron II: Rogue Leader]]* og *[[Star Wars Rogue Squadron III: Rebel Strike]]*. *[[Star Wars Episode I: Battle for Naboo]]* kan betraktes som en åndelig oppfølger.

## Referanser


## Eksterne lenker
*
Osmani internasjonale lufthavn

**Osmani internasjonale lufthavn (Osmani International Airport)**  (bengali:ওসমানী আন্তর্জাতিক বিমানবন্দর) er den tredje største internasjonale lufthavn i Bangladesh. Plassen opereres av luftfartsmyndighetene i landet, (Civil Aviation Authority, Bangladesh (CAAB)) og benyttes av Biman Bangladesh Airlines som tilfører flyplassen det meste av dens inntekter.. De private selskapene Novoair, United Airways og US-Bangla Airlines flyr innlenlands, til Dhaka. Størsteparten av passasjerene er utflyttede bengalere og deres etterkommere fra Sylhet som bor i Storbritannia.

## Historie
Flyplassen ble bygget mens Storbritannia styrte det indiske subkontinentet, delvis for å stoppe japansk aggresjon mot Burma. Den var tidligere kjent som «Sylhet Civil Airport», ble senere oppkalt etter general Osmani M. A. G. Osmani, en bengalsk frihetshelt fra Bangladesh' uavhengighetskamp.

Flyplassen hadde opprinnelig bare innenrikstrafikk fra Biman Bangladesh Airlines som fløy fra Dhaka internasjonale lufthavn. Etter år med lobbyvirksomhet av bengalere bosatt i UK fikk flyplassen begrenset trafikk og ble satt i stand til å betjene middels store fly, som Airbus A310 som Biman opererte. Arbeidet ble fullført i oktober 2002 og flyplassen fikk status som internasjonal lufthavn. Likevel, den oppfylte ikke internasjonale standarder på grunn av visse mangler: instrument landing system, rullebanebelysning og for kort rullebane.

3. november 2002 kom første fly fra utlandet, Bimans light BG020 fra Kuwait via Abu Dhabi mellemlandet med 215 passasjerer underveis til Dhaka. For en kort periode opererte Biman en direkte rute fra London, men sviktende trafikk gjorde at passasjerer måtte fly via Dhaka.
I 2004 begynte arbeidene med banelysene og forlengelse av rullebanen for å kunne ta imot bredbuksfly.

I 2006 begynte arbeidene med å oppgradere og utvide terminalbygget og bygging av to ombordstigningsbroer, videre ny taxi-bane. I mai 2007 informerte en representant for utenriksdepartementet pressen og andre om at arbeidene holdt det oppsatte tidskjema med ferdigstillelse i juni 2007. Han bekreftet at Biman ville starte direkte Hajj-flyvninger til Hajj-feiringene i 2007. Likevel, forlengelse av rullebanen ble ikke ferdig som lovet og ny dato satt til august. Banen ble til slutt ferdig i desember 2008.

## Ulykker og hendelser
* Den 22. desember 1997 havarerte en Fokker F-28 fra Biman Bangladesh Airlines i tykk tåke i en rismark 5,6&nbsp;km.fra rullebanen. Flyet kom fra Dhaka med 85 passasjerer og en besetning på fire. 17 passasjerer ble skadet.
* Den 8. oktober 2004 forsøkte en Fokker F28 fra Biman Bangladesh å avbryte landingen. Flyet endte opp i en grøft. Det kom fra Dhaka med 79 passasjerer og en besetning på fire. To passasjerer ble skadet.

## Referanser

&nbsp;Denne artikkelen inneholder&nbsp;blant annet stoff som er lisensiert som public domain fra nettsteder eller dokumenter fra Air Force Historical Research Agency.

## Eksterne lenker
* 
* Aviation Safety Network: Sylhet Civil Airport
* Civil Aviation Authority of Bangladesh: Airports
* Live Flight Status
Ingrid Øvre Wiik

**Ingrid Øvre Wiik** (født 23. juni 1918, død 10. juni 1999) var en norsk skuespiller.

## Teatret
Hun scenedebuterte på Bjørneviks Teater som Lilly i *Skjærgårdsflirt* i 1943, senere spilte hun her, blant andre, Clara Eynsford-Hill i *Pygmalion* og Borghild Stordal i *Kranes konditori*. I 1947 fikk hun sin første store oppgave i Anouilhs *Eurydike* på Det Nye Teater og virket der til 1967. 

På 1970- og 1980-tallet var Øvre Wiik engasjert ved Det norske teatret og Riksteatret. I 1977 spilte hun tittelrollen ved urpremieren på *Marta* av Gunvor Øwre på Det norske Teatret. Ved siden av teater virket hun som film- og TV-skuespiller. Øvre Wiik debuterte på film i 1951 i Edith Carlmars *Skadeskutt* og hadde sammenlagt 24 roller 1951–1993. Hun spilte sin siste rolle i TV-serien *[[Morsarven]]*. 

## Filmografi
* 1951 – *[[Skadeskutt]]*
* 1957 – *[[Slalåm under himmelen]]*
* 1958 – *[[I slik en natt]]*
* 1958 – *[[Ut av mørket]]*
* 1959 – *[[Støv på hjernen (1959)|Støv på hjernen]]*
* 1959 – *[[Ung flukt]]*
* 1959 – *[[5 loddrett]]*
* 1963 – *Frokostpause* (TV)
* 1963 – *[[Kanutten og Romeo Clive]]* (TV-serie)
* 1965 – *[[Stoppested (TV-film)|Stoppested]]* (TV)
* 1966 – *[[Broder Gabrielsen]]*
* 1966 – *[[Lille Lord Fauntleroy]]* (TV-serie)
* 1966 – *Kom tilbake, lille Sheba* (TV)
* 1969 – *[[Himmel og helvete]]*
* 1973 – *[[Et dukkehjem]]* (TV)
* 1973 – *[[To fluer i ett smekk]]*
* 1977 – *[[Lykkespill]]* (TV-serie)
* 1980 – *[[Guro]]* (TV-serie)
* 1981 – *[[Fleksnes fataliteter]]* (TV-serie)
* 1982 – *[[Leve sitt liv]]*
* 1985 – *[[Adjø solidaritet]]*
* 1987 – *[[Av måneskinn gror det ingenting]]* (TV-serie)
* 1988 – *Polisen som vägrade ta semester* (TV-serie)
* 1993 – *[[Morsarven]]* (TV-serie)

## Familie
Ifølge en slektsdatabase var hun fra Tromsdalen, datter av Petter Hilmar Hansen (1884–1968) fra Balsfjord og Ivanna Sofie Andreassen (1887–1970) fra Andersdal, de bebodde gården Øvre. Ingrid giftet seg med Arne Marius Wiik (1914–1996) fra Oslo.
## Referanser


## Eksterne lenker
*
Posebyen

**Posebyen** er en bydel i Kristiansand med gammel trehusbebyggelse. Den avgrenses i vest av Kirkegaten og i øst av Elvegaten. I sør strekker bydelen seg ned mot Tollbodgaten og i nord mot Tordenskjoldsgate.

Med ytterst få unntak var alle byens hus bygget i tre og lå i kvartalsstrukturen med langsiden mot gaten, og med mønet i gateretningen. De fleste hus i byen var bare en eller halvannen etasje høye.
Hele den sørøstre delen av byen ble lagt i aske under den store bybrannen i 1892, da en ny murby ble reist på ruinene. Posebyen er det som sto igjen av den gamle bebyggelsen.

Opprinnelsen til navnet Posebyen er noe uklart. En forklaring er at det stammer fra det franske «repos» (fransk stavemåte «repose») som betyr hvilested. Dette fordi innbyggerne av denne delen av byen hadde gode inntekter ved å losjere soldater fra festningene.

Inne i kvartalene var det mye åpent rom, men en kunne også finne mange staller, hønsehus, fjøs og grisebinger, for det ble holdt et stort antall husdyr inne i selve byen. Sommerstid beitet disse i Baneheia og på løkkene på Grim, nord for byen. En del eiendommer hadde også fine byhager med trær og blomster bak husene mot gata.

I Posebyen var det mange forretninger og verksteder. I Skippergaten var det høker-kramboder, skjenkestuer og et lite sykehus.

Nederst i kvartalet mot Elvegaten bodde verftstømmermenn i nesten alle hus. De fleste forsørgere i Posebyen var vanlige arbeidsfolk og håndverkere. Det fantes imidlertid også andre, som fattigforstander Heide (i Gyldenløvesgate), som bar parykk og store «fadermordere». Håndverksbedrifter var det mange av: Salmakere, hjulmakere og seilmakerverksted, skomakere og snekkerverksteder, smier og mer.

Kristiansand hadde en tydelig sosial struktur og differensiering:

De fleste embetsmenn og høyere offiserer hadde sine boliger i Østerhavnen og langs Østre Standgate;
Byens redere og store handelsfamilier hadde sine boliger, forretninger, pakkhus og brygger i Vesterhavnen. Håndverkerne og skipperne bodde i de midtre delene av kvadraturen, mens arbeidere, tjenestefolk, dagarbeidere, sjøfolk og de fleste fattiglemmene bodde i Posebyen.

## Eksterne lenker
* Om Posebyen, fra Posebyen vel
* Om Posebyen Foreningen Posebyen
* Posebyen www.visitnorway.com
* Ta vare på Posebyen  Vest-Agder fylkeskommune
Star Wars: Rogue Squadron (serie)

***Star Wars: Rogue Squadron*** var en serie av arkade-actionspill utviklet av LucasArts og Factor 5, og utgitt av LucasArts for Nintendo-konsoller. Spillserien foregår i *[[Star Wars]]*-universet. Handlingen foregår rundt enheten Rogue Squadron i Opprøreralliansen. Enheten er under kommando av Luke Skywalker og Wedge Antilles, og tar i bruk romskip får å bekjempe det galaktiske imperiet. Handlingen foregår under episodene *[[Star Wars Episode IV: Et nytt håp|Et nytt håp]]*, *[[Imperiet slår tilbake]]* og *[[Star Wars Episode VI: Jediridderen vender tilbake|Jediridderen vender tilbake]]*, og gjenskaper slagene som tok sted under disse filmene, spesielt Slaget om Hoth som kan spilles i alle *Rogue Squadron*-spillene.

## Se også
* Rogue Squadron
## Referanser
Artillerigruppe Kristiansand

**Artillerigruppe Kristiansand** (tysk: *Artilleriegruppe Kristiansand*) var en tysk marineartillerigruppe (MAA) som ble etablert i april 1940 med korvettenkapitän Gerhards som kommanderende offiser. Mannskapene var organisert i Marineartillerigruppe 502 (MAA 502) som hadde hovedkvarter på Odderøya. På slutten av okkupasjonen ble navnet endret til *Artillerigruppe Kristiansand festning* og bestod da av to artilleriundergrupper.

## Enheter
### [[Randøya fort|Marinekystbatteri 1/502 Batteri Randøen]]
Batteriet på Østre Randøy var et østre sperrebatteri for hovedinnløpet til Kristiansandsfjorden. Anlegget ble påbegynt i slutten av 1940 og var stridsklart 20. mail 1941. Det norske firmaeet Jernbeton stod for en stor del av utbyggingen som fortsatte frem til 1943.

I 1942 var Randøen bemannet med 3 offiserer, 22 underoffiserer og 120 menige mannskper. Batteriet var utstyrt med 3 x 15 cm L 47,5 Armstrong kanoner som ble hentet fra Odderøya og 1 hurtigladekanon SK L/45 15 cm for lysgranater fra Tyskland. Flyttet i juni 1944 som del av operasjon Tanne. Bare SK L/45 ble igjen og siden tildelt Batteri Vara.

### [[Belteviga fort|Marinekystbatteri 2/502 Batteri Kjære]]
Utstyrt med 3 x 15 cm L 47,5 Armstrong kanoner med 12&nbsp;000 m rekkevidde I tillegg 1 x 15 cm SK L/45 for lysgranater.

### [[Laksevika fort|Marinekystbatteri 3/502 Flekkerøy]]
Utstyrt med 2 x 21 cm St. Chamond kanoner med rekkevidde 16&nbsp;000 m. Kanonene ble overført fra Odderøy.

### [[Odderøya fort|Marinekystbatteri 5/502 Odderøy]]
Bestykket med 4 x 24 cm tunge haubitzer. Først bemannet sommeren 1942.

### [[Møvik fort|Marinekystbatteri 6/502 Batteri Vara]]
Anlegget ble bygget ut fra sommeren 1941. Høsten -41 var 744 norske. 231 danske og 31 tyske arbeidere engasjert i arbedet. I tillegg var det en styrke på 356 tyske festningspionerer. Fra 1942 ble arbeidet ledet av Organisation Todt. Sovjetiske krigsfanger ble satt inn i arbeidet høsten etter.

Bestykket med 3 x 38 cm SK C/34 kanoner med en rekkevidde på 42&nbsp;000 m. To av disse ble innskutt i mai 1942, den tredje i november samme år. Tilført en flakenhet fra Luftwaffe (Batterie 303./III) med 4 x 8,8 cm Flak 37 kanoner samt en 15 cm SK L/45 fra Randøya. I tillegg fantes det ca 20 lette luftvernkanoner av ulike kalibre i området.

Besetningen bestod i desember 1942 av 8 offiserer, 52 underoffiserer og 413 mann fra marinens kystartilleri. Nærforsvaret ble besørget av 150 infanterister.

De 3 grovkalibrete kanonene ble montert i åpne brønner øverst på store kanonbunkere. De tyske ingeniørene kalte bunkertypen S169. Disse hadde en grunnflate på omkring 530 kvadratmeter. Hver bunker hadde innebygget tilførselssystem og lagringsrom for ammunisjon, forlegningsrom, sanitærrom for mannskaper og egen kraftforsyning. To store ammunisjonsbunkere kledd med gråstein for å gli inn i landskapet forsynte kanonene med granater som ble transportert på en smalsporet jernbane.

## Litteratur

* 

## Kilder
*Vest-Agder-museet
*Historikk
Star Wars: Battlefront (serie)

***Star Wars: Battlefront*** er en serie av første- og tredjepersonsskytespill basert på Star Wars filmene. Spillserien ble først utgitt av LucasArts i 2004, men EA Digital Illusions CE (DICE) tok over serien etter The Walt Disney Companys oppkjøp av LucasArts. Spilleren inntar rollen som en soldat på en slagmark eller et romslag mellom 2 parter. Slagene kan finne sted på forskjellige planeter og i forskjellige tidsperioder.

Spillserien startet i 2004 ved *[[Star Wars: Battlefront]]* utviklet av Pandemic Studios for LucasArts. Spillet mottok positive anmeldelser og solgte bra. I 2005 utviklet Pandemic en oppfølger, *[[Star Wars: Battlefront II]]*, som også var kritisk og kommersielt suksessfullt. Spillene ble oppfulgt av *[[Star Wars Battlefront: Renegade Squadron]]* (2007) og *[[Star Wars Battlefront: Elite Squadron]]* (2009) for håndholdte konsoller og *Star Wars Battlefront: Mobile Squadrons* for mobiltelefoner. LucasArts gjennomførte flere forsøk i å utføre et tredje Battlefront spill før de ble oppkjøpt av Disney. Etter oppkjøpet utviklet DICE det tredje store spillet i serien, *[[Star Wars: Battlefront (2015)|Star Wars: Battlefront]]*. Dette ble utgitt den 17. november 2015.

## Eksterne lenker
*
Novoair

**Novoair** (bengali:নভোএয়ার) er et flyselskap i Dhaka, Bangladesh. Novoair har base på Shahjalal International Airport, og trafikkerer sine innenlandsruter med tre fly av typen Embraer ERJ 145.

## Historie
Novoair ble etablert i oktober 2007. I løpet av første driftsår gjennemførte selskapet  4 500 flyvninger og fraktet 150 000 passasjerer.

## Destinasjoner
Fra  9. januar 2013 fløy Novoair fra Dhaka til de tre destinasjonene Chittagong, Jessore og  Cox's Bazar. Fra 20. januar 2013 fløy de også til Sylhet, og hadde deretter planer om også å starte flyruter til Kolkata, Kathmandu, Yangon, Bangalore og Chiang Mai. I juni 2014 fløy Novoair til følgende steder:
* Bangladesh
** Dhaka – Dhaka internasjonale lufthavn **[Hub]** 
** Chittagong – Chittagong internasjonale lufthavn
** Jessore – Jessore Airport
** Cox's Bazar – Cox's Bazar Airport
** Sylhet – Osmani internasjonale lufthavn
* Myanmar
** Yangon – Yangon International Airport

## Flyflåte
Selskapet opererte i 2014 tre Embraer ERJ 145. To hadde blitt kjøpt fra Flybe, den tredje var leiet. Alle tre hadde etter sigende Rolls-Royce motorer. Novoair opplyste samtidig at selskapet hadde planer om å leie eller kjøpe en ATR 72-600, som de hadde fått tilbud om fra et brasiliansk leasingselskap.

Per september 2014 hadde Novoairs fly en gjennomsnittsalder på 13,2 år.

## Referanser


## Eksterne lenker
*
Da Tweekaz

**Da Tweekaz** er en norsk hardstyle DJ-duo bestående av Kenth Kvien og Marcus Nordli. Låtene utgis av det belgiske plateselskapet Dirty Workz. De utgir også musikk undernavnet **Tweekacore** innen happy hardcore-sjangeren.

Duoen er svært populære innen sjangeren med over 2,5 millioner månedlige Spotify-lyttere og deltar på alle de største festivalene som Defqon.1, Reverze, EDC Las Vegas og Tomorrowland. På YouTube har de over 300 000 følgere og direktesender Tweeka TV som har tusenvis av seere. 

## Historie
Da Tweekaz gjorde seg for alvor kjent gjennom den norske eventarrangøren Hardstyle DNA, som de laget anthemet for i 2010. Det bidro til at de samme år ble oppdaget og signert av Dirty Workz. Første utgivelse med ny label var *Examination Of Time.* På grunn av økende popularitet, flyttet duoen i 2012 fra Norge til Belgia for å enklere kunne delta i alle festivalene i Benelux-landene.

I april 2020 startet Da Tweekaz en serie på YouTube, kalt Tweeka TV. Det startet som en erstatning for liveopptredener, siden koronapandemien forårsaket avlyste festivaler, men har blitt et fast innslag på YouTube-kanalen deres.

Til tross for sin store popularitet i utlandet, har norske medier laget svært få saker om Da Tweekaz. VGTV laget en kort dokumentar om duoen i 2015, i serien ''Bring the Night On'' om norske DJ-er som gjør det stort i utlandet. Laber omtale til tross, fikk duoen en særdeles god omtale av en begeistret musikkanmelder da Da Tweekaz var på innom Opptur-festivalen '22 i Bodø 

Foruten å ha spilt på mange musikkfestivaler verden over, har de også spilt på og deltatt i datapartyet The Gathering en rekke ganger.

## Diskografi

### Album

### Singler og EP-er

## Referanser


## Eksterne lenker
* 
* 
*
Li (fornavn)

**Li** (kinesisk:理, 黎, 力, 丽, 俐 eller 莉, hebraisk: לִי) er et asiatisk fornavn for begge kjønn.

## Etymologi
*Li* har flere opprinnelser. Det er:
*dannet av kinesiske 理, «fornuft, logikk», 黎, «daggry, svart», 力, «styrke», oftest brukt som mannsnavn, 丽, «vakker», oftest brukt som kvinnenavn, eller av andre tegn som betyr «plomme» eller «å stå».
*dannet av hebraiske לִי, «til meg».
*en nordisk kortform av kvinnenavn som inneholder stavelsen *li*, som *[[Elisabeth]]*.

## Utbredelse
*Li* er mest utbredt som kvinnenavn, og er vanlig blant annet i Kina og Indonesia.

|}

*Li* er et vanlig mannsnavn blant annet i Kina og Nord-Korea.

|}

## Kjente personer med navnet
Personene i listen er ordnet kronologisk etter fødselsår.
### Kvinner
*Gong Li (født 1965), kinesisk-singaporsk skuespiller
*Lin Li (født 1970), kinesisk svømmer 
*Du Li (født 1982), kinesisk sportsskytter
*Tseng Li-cheng (født 1986), taiwansk taekwondoutøver
*Xu Li (født 1989), kinesisk bryter
### Menn
*Zhang Li (født 1980), kinesisk baseballspiller
*Yungi Li (født 1993), kinesisk svømmer

## Referanser


## Eksterne lenker
Xia (navn)

**Xia** (kinesisk: 霞) er et kinesisk kvinnenavn. Det brukes også noe som mannsnavn. 

## Etymologi
*Xia* betyr «rosa skyer». Navnet kan også bety «sommer».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
### Kvinner
*Ai Xia (1912&ndash;1934), kinesisk skuespiller
*Pan Xia (født 1981), kinesisk softballspiller 
*Xiao Xia (født 1991), kinesisk friidrettsutøver
### Menn

## Referanser


## Eksterne lenker
Gui (navn)

**Gui** (kinesisk: 桂 eller 貴, hangul: 귀) er et asiatisk kvinnenavn og et portugisisk mannsnavn.

## Etymologi
Kvinnenavnet *Gui* betyr «kaneltre» eller «hell».

Mannsnavnet *Gui* er en portugisisk kortform av *[[Guilherme]]*, den portugisisk formen av *[[William]]*, som har germansk opprinnelse og er dannet av *wil*, «vilje, ønske», og *helm*, «hjelm».

## Utbredelse

|}

|}

## Kjente personer med navnet
Personene i listene er ordnet kronologisk etter fødselsår.
### Kvinner
*Yang Gui-ja (født 1955), sørkoreansk forfatter
*Gui Gui (født 1989), taiwansk popartist
### Menn
*Wang Gui (571&ndash;639), kinesisk kansler
*Su Gui (639&ndash;710), kinesisk kansler
*Gui de Cavalhon (1200-tallet), fransk diplomat og kriger
*Gui de Malesec (død 1411), fransk kardinal
*Gui Boratto (født 1974), brasiliansk musikkprodusent

## Referanser


## Eksterne lenker
Klosterheim

**Klosterheim** var et forsamlingslokale på Bryn i Oslo. Bygningen ble oppført 1910-1911 som lokale for Bryn Totalavholdsforening og gymnastikksal for nærliggende Bryn skole. Blant initiativtakerne var Ole Devik (1856-1941). Klosterheim har adresse Tvetenveien 46 og har gitt navn til Klosterheimveien i samme område.

Klosterheim har navn etter Asbjørn Kloster (1823-1876), avholdsbevegelsens grunnlegger i Norge. Bygningen har blitt brukt som kultursenter og møtested også for andre foreninger og organisasjoner. Bygningen er i dag oppbygget slik at den inneholder fire boliger.

## Referanser

 


## Eksterne lenker
* 
*
Sylhet

**Sylhet** eller **Sylhett** på (Sylhetti: ; eller bengali: ; historisk navn Shilahatta; ergo Jalalabaad) er en større by i Sylhet-provinsen som ligger ved bredden av Surmaelven nordøst i Bangladesh. Byen har over 500 000 innbyggere. Den er omgitt av te-plantasjer, har sub-tropisk klima med reinskog.Sylhet-regionen er en av de ledende turistdestinasjoner i landet.

Sylhet er et prominent islamsk åndelig senter hvor det er utallige sufi-helligdommer. Her er det to mausoleer fra 1300-tallet Sha Jalal og Sha Paran. Sylhet ble opprettet i 1867 av den britiske Raj. Den var en del av provinsene Bengal og Assam, men etter en folkeavstemning, ble den en del av Øst-Bengal i Pakistan og etter delingen av Britisk India i 1947 kom Sylhet i fokus for bengalske revolusjonnære under den bangladeshiske frigjøringskrigen i 1971. (Herfra kom general Osmani, øverstkommanderende for Bangladesh militære styrker).

I Sylhet dyrkes det meste av Bangladeshs te og det meste av landets kunstgjødsel produsers her ved Shahjalal Fertiliser Factory Ltd.
Det er også rike forekomster av naturgass. Syhlet er også kjent for sin dyrking av sukkerrør, sitrusfrukter og rike tømmerforekomster..Til Sylhet kommer store pengeoverføringer fra utvandrede bengalere, spesielt fra UK. Byens flyplass er Osmani internasjonale lufthavn. Den har forbindelse til havnebyen Chittagong både med vei og jernbane. I nord grenser den til Inda ved Tamabil. Her ligger også Shah paran og Shahjalal-universitetet.

## Historie

## Geografi og klima
Sylhet ligger på , i den nordøstre region av Bangladesh. Byen har fuktig subtropisk klima, med varme og fuktige somre og forholdsvis kjølige vintre. Byen har monsunklima med en gjennomsnittstemperatur på 23&nbsp;°C (august–oktober) og laveste gjennemsnittstemperatur på 7&nbsp;°C 
(januar). Nesten 80% av den årlige nedbøren på 3 334&nbsp;mm. kommer mellom mai og 
september.

## Referanser
Jessore Airport

**Jessore Airport**  er en innenriks flyplass i Jessore, Bangladesh.
## Selskaper og destinasjoner

## Eksterne lenker
* 
* 
* Civil Aviation Authority of Bangladesh: Airports
Liste over Paraguays presidenter

**Liste over Paraguays presidenter** viser alle presidenter i Paraguay siden uavhengigheten fra Spania i 1811. Presidenten er både statsoverhode og regjeringssjef.

__TOC__

## Noter


## Eksterne lenker
* 
*
Philip Glenister

**Philip Glenister** (født 10. februar 1963 i Harrow, Middlesex) er en britisk skuespiller best kjent for sine roller i *[[Kingdom of Heaven]]* (2005), *[[Kalenderpikene]]* (2003), *[[Life on Mars]]* (2006), og oppfølgeren *[[Ashes to Ashes]]* (2008).

Han er sønn av regissøren John Glenister, og bror til skuespilleren Robert Glenister. Han har vært gift med skuespillerinnen Beth Goddard siden 2006, og per 2015 har de to barn sammen; Millie (født i mars 2002) og Charlotte (født i april 2005).

## Referanser


## Eksterne lenker
* 
*
Cassandra Clare

**Judith Rumelt** (født 17. juli 1973), mer kjent under pseudonymet **Cassandra Clare**, er en amerikansk forfatter av ungdomslitteratur, mest kjent for bokserien *[[Skyggejegerne]]*.

## Referanser


## Eksterne lenker
* 
* 
* 
*
Baseball under Stillehavslekene 1999

**Baseball under Stillehavslekene  1999**. Baseball var en av flere sporter som var med i de ellevte stillehavslekene som ble arrangert i Guam i perioden 29. mai til 12. juni 1999. Det var første gangen som baseball var med på programmet under stillehavslekene. Det var kun en turnering for menn.

## Medaljer

## Eksterne lenker
*  Stillehavslekene 1999
Juniorafrikamesterskapet i friidrett 2001

**Juniorafrikamesterskapet i friidrett 2001**  ble arrangert fra 9. til 12. juli 2001, i Réduit på Mauritius. Dette var den femte utgaven av dette mesterskapet for afrikanske utøvere under 20 år.

## Medaljeoversikt
### Menn

### Kvinner

## Eksterne lenker
;Resultater
* World Junior Athletics History - African Junior Championships 2001 (arkivert)
* GBR Athletics - African Junior Championships
James Gregory (matematiker)

**James Gregory** (født 1638 i Drumoak i Skottland, død 1675 i Edinburgh) var en skotsk matematiker og astronom. Han studerte i Italia, og ble senere professor ved St. Andrews- og Edinburgh-universitetene.

Han er mest kjent for den første beskrivelsen av speilteleskoper og grunnleggende utredninger om matematisk analyse, som blant annet dannet utgangspunkt for Isaac Newtons videre arbeider.

## Referanser
Kolben kulturhus

**Kolben kulturhus** er et kulturhus på Kolbotn i Nordre Follo kommune. Kulturhuset ble åpnet i 2005 og rommer kino, konsertlokale og bibliotek.

## Eksterne lenker
* Kulturhusets hjemmeside Besøkt 20. desember 2020
Råsunda IP

**Råsunda IP** var en idrettsplass som ligger der dagens Råsundastadion lå fra 1937 til 2012. Den ble innviiet den 18. september 1910 og var hjemmebane for AIK i noen fotballkamper i årene fra 1910 og 1912. Siden 1912 spilte AIK bare på Råsunda IP. Arenaen tok ca 2 000 sitteplasser og en del ståplasser rundt banen.

Stadion ble revet i 1937 da den nye Råsundastadion ble bygget på samme sted.

## Referanser
M. A. G. Osmani

**Muhammad Ataul Gani Osmani** (bengali: মুহাম্মদ আতাউল গনি ওসমানী; født 1. september 1918, død 16. februar 1984), også kjent som ***Bongobir*** («Bengals helt») var en bengalsk general som var  øverstkommanderende for Mukti Bahini under opprøret i 1971 og den bangladeshiske frigjøringskrigen. 

Osmanis karriere spente over fem ti-år som startet med tjeneste i den britisk-indiske armé i 1939. Han kjempet i Burma under andre verdenskrig, og i den pakistanske armé frem til 1967. Osmani ble utnevnt til øverstkommanderende for den bengalske motstandsbevegelse i 1971 av Bangladesh' midlertidige regjering, og betraktes som grunnleggeren av Bangladesh' militære styrker.

## Referanser
Ioannis Poulos

**Ioannis Poulos** var en gresk fekter som konkurrerte i florett. Han representerte landet sitt under Sommer-OL 1896 i Athen, der han ble utslått i gruppespillet .

## Referanser


## Eksterne lenker
*
Christian Hundsnes Grøvlen

**Christian Hundsnes Grøvlen** (født 1990) er en norsk klassisk pianist som er direktør for KODE komponisthjemmene fra Bergen. Han er utdannet ved Norges musikkhøgskole, Universität für Musik und darstellende Kunst i Wien og ved Det Kongelige Danske Musikkonservatorium.

## Karriere
Christian Grøvlen er født og oppvokst i Bergen. Han begynte å spille klaver som 5-åring på *Marianne Musikkskole*. Da han var 13 år ble han elev ved det nyoppstartede talentutviklingsprogrammet *Unge Musikere* ved Griegakademiet i Bergen. Han var elev der frem til 2009, da han startet å studere ved Norges musikkhøgskole. Han har vunnet førstepris i Ungdommens Musikkmesterskap tre ganger, som solist i 2005 og både som solist og kammermusiker i 2007. Han var solist med Bergen Filharmoniske Orkester første gang som 17-åring under *De Unges Konsert*, hvor han også vant publikumsprisen. I mai 2015 debuterte han i Universitetets Aula i Oslo og i juni samme år ved Festspillene i Bergen. Han har medvirket på flere festivaler i Norge, blant annet Oslo Kammermusikkfestival, Vinterfestspillene på Røros, Sunnmøre Kammermusikkfestival. I juni 2016 ble han tildelt Robert Levins Pianistpris i Oslo. Grøvlen debuterte høsten 2017 fra Solistklassen ved Det Kongelige Danske Musikkonservatorium. Samme år utkom hans første innspilling "Bach - Inside Polyphony" på 2L til strålende kritikker.  

## Referanser


## Eksterne lenker
* 
*
Landskap (TV-film)

***Landskap*** er en norsk TV-film fra 1974 regissert av Sverre Udnæs for *[[Fjernsynsteatret]]*. Den bygger på Harold Pinters enakter *Landscape* og ble oversatt til norsk av Pål-Helge Haugen.

Skuespillet viser kommunikasjonsvanskene mellom to mennesker i et ekteskap. Dette blir illustrert ved at de to rollefigurene synes å snakke med hverandre, uten at den éne later til å høre hva den andre sier. Dialogen minner om to uavhengige monologer. 

Skuespillet blir ofte studert, lest og framført sammen med *Silence*, en annen enakter som ble utgitt kort tid etter *Landscape*. Begge markerer en forandring i Pinters stil, med gjenklang av Samuel Becketts verker. I begge skuespillene hender ingenting. I stedet blir det lagt vekt på rollen til dialogene og monologene som finner sted. En kritiker formulerte det slik: *«Ingenting hender, men mye blir utforsket.»*
 
## Andre versjoner
Enakteren ble først sendt som hørespill på BBC Radio den 25. april 1968, med Peggy Ashcroft som *Beth* og Eric Porter som *Duff*. Den ble første gang satt opp på scene av The Shakespeare Company i London 2. juli 1969, med Ashcroft som *Beth* og David Waller som *Duff*, regissert av Peter Hall. 

## Setting
Skuespillet er lagt til kjøkkenet i en herregård. Scenografien er minimalistisk av natur og består av noen få kjøkkenredskaper og et langt kjøkkenbord. *Beth* sitter i en lenestol på venstre side av bordet og Duff sitter i en stol på motsatt side.
     
## Handling
Det er praktisk talt innen handling i skuespillet. Fokuset ligger på samhandlingen, eller mangelen på den, mellom de to rollefigurene. Teksten krever at *«Duff som vanlig henvender seg til Beth, men later ikke til å høre hennes stemme»* og *«Beth ser aldri på Duff og later ikke til å høre hans stemme.»* Begge rollefigurene er avslappet og på ingen måte stive. Det som er av handling eksisterer kun i historiene som fortelles av rollefigurene.

På NRKs nettside beskrives handlingen slik:

## Rolleliste
*Monna Tandberg - Beth
*Svein Scharffenberg - Duff

## Referanser


## Eksterne lenker
*